ddrg/super_eurlex huggingface dataset:
C 18/3

Na tieto informácie sa upozorňujú – ABDOLLAHI Hamed, AL NASSER, Abdelkarim Hussein Mohamed, AL-YACOUB, Ibrahim Salih Mohammed, ARBABSIAR Manssor, IZZ-AL-DIN, Hasan, MOHAMMED, Khalid Shaikh, SHAHLAI Abdul Reza, SHAKURI Ali Gholam, vojenské krídlo Hizballáhu, „EJÉRCITO DE LIBERACIÓN NACIONAL“ (Národná oslobodzovacia armáda), ĽUDOVÝ FRONT ZA OSLOBODENIE PALESTÍNY (PFLP), ĽUDOVÝ FRONT ZA OSLOBODENIE PALESTÍNY – HLAVNÉ VELITEĽSTVO a „SENDERO LUMINOSO“ – „SL“ (Svetlý chodník) osoby a skupiny zaradené na zoznam osôb, skupín a subjektov, na ktoré sa vzťahujú články 2, 3 a 4 spoločnej pozície Rady 2001/931/SZBP o uplatňovaní špecifických opatrení na boj s terorizmom a nariadenie Rady (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu (pozri prílohy k rozhodnutiu Rady (SZBP) 2020/1132 a vykonávaciemu nariadeniu Rady (EÚ) 2020/1128)

(2021/C 18/03)

Tieto informácie sú určené uvedeným osobám a skupinám, ktoré boli zaradené na zoznam v rozhodnutí Rady (SZBP) 2020/1132 (1) a vo vykonávacom nariadení Rady (EÚ) 2020/1128 (2).

Nariadením Rady (ES) č. 2580/2001 (3) sa ustanovuje zmrazenie všetkých finančných prostriedkov, ostatných finančných aktív a hospodárskych zdrojov, ktoré patria dotknutým osobám a skupinám, a zákaz priameho či nepriameho sprístupňovania akýchkoľvek finančných prostriedkov, ostatných finančných aktív a hospodárskych zdrojov týmto osobám.

Rada získala nové informácie relevantné pre zaradenie týchto osôb a skupín do uvedeného zoznamu. Rada má po zvážení týchto informácií v úmysle príslušným spôsobom zmeniť odôvodnenia.

Dotknuté osoby a skupiny môžu požiadať o zamýšľané odôvodnenia Rady, v ktorých sa uvádzajú dôvody ich ponechania na uvedenom zozname, na tejto adrese:

Council of the European Union (Attn: COMET designations) Rue de la Loi/Wetstraat 175 1048 Bruxelles/Brussel BELGIQUE/BELGIË

E-mail: sanctions@consilium.europa.eu

Túto žiadosť by mali predložiť do 25. januára 2021.

Dotknuté osoby a skupiny môžu kedykoľvek zaslať Rade na uvedenú adresu žiadosť o opätovné zváženie rozhodnutia zaradiť ich do uvedeného zoznamu alebo ich na tomto zozname ponechať, a to spolu so všetkými sprievodnými dokladmi. Takéto žiadosti sa po doručení posúdia. V tejto súvislosti sa dotknuté osoby a skupiny upozorňujú na pravidelnú revíziu tohto zoznamu, ktorú vykonáva Rada podľa článku 1 ods. 6 spoločnej pozície Rady 2001/931/SZBP (4).

Dotknuté osoby a skupiny sa upozorňujú na možnosť predložiť príslušným orgánom členského štátu alebo štátov uvedeným v prílohe k nariadeniu žiadosť, aby im vydali povolenie použiť zmrazené finančné prostriedky na základné potreby alebo osobitné platby v súlade s článkom 5 ods. 2 uvedeného nariadenia.

(1) Ú. v. EÚ L 247, 31.7.2020, s. 18.

(2) Ú. v. EÚ L 247, 31.7.2020, s. 1.

(3) Ú. v. EÚ L 344, 28.12.2001, s. 70.

(4) Ú. v. EÚ L 344, 28.12.2001, s. 93.
10.4.

Výskum, inovácia a prognóza by mala vychádzať z koordinovaného úsilia rôznych zainteresovaných strán na úrovni EÚ a na vnútroštátnej úrovni, čo vedie k synergiám a komplementárnosti s cieľom zabezpečiť maximálnu hodnotu investícií do výskumu. Členské štáty by mali zvýšiť a koordinovať svoje úsilie pri zbere, monitorovaní, vytváraní modelov a analýze údajov, výskume, inovácii a prognóze v súvislosti so všetkými relevantnými aspektmi drogovej problematiky, a to aj prostredníctvom ďalšej podpory existujúceho zberu údajov a styčnej úlohy siete národných kontaktných miest Reitox. V rámci svojich mandátov by EMCDDA, Europol a sieť národných kontaktných miest Reitox mali disponovať prostriedkami vrátane finančných zdrojov na to, aby mohli zohrávať ústrednú podpornú úlohu pri včasnom varovaní, posudzovaní hrozieb a rizík, výskume, inovácii a prognóze s cieľom poskytnúť tvorcom politík včasné a spoľahlivé dôkazy. Na základe identifikovaných včasných signálov, modelov a analýzy aktuálnych údajov a informácií by mali príslušné agentúry, najmä EMCDDA a Europol, viesť v rámci svojich mandátov na európskej úrovni vedecké posúdenia rizík a strategické a operačné posúdenia hrozieb s cieľom poskytnúť informácie a stimulovať výskum, inováciu a prognózu kontrolovaných nelegálnych drog aj nových psychoaktívnych látok.
C 78/28

Oznámenie určené osobe, na ktorú sa vzťahujú reštriktívne opatrenia ustanovené v rozhodnutí Rady 2014/932/SZBP a v nariadení Rady (EÚ) č. 1352/2014 o reštriktívnych opatreniach vzhľadom na situáciu v Jemene

(2021/C 78/02)

Nasledujúce informácie sú určené osobe, ktorá sa uvádza v prílohe k rozhodnutiu Rady 2014/932/SZBP (1) vykonávanému vykonávacím rozhodnutím Rady (SZBP) 2021/398 (2) a v prílohe I k nariadeniu Rady (EÚ) č. 1352/2014 (3) vykonávanému vykonávacím nariadením Rady (EÚ) 2021/397 (4) o reštriktívnych opatreniach vzhľadom na situáciu v Jemene.

Bezpečnostná rada Organizácie Spojených národov rozhodla o zaradení tejto osoby na zoznam osôb a subjektov, na ktoré sa vzťahujú opatrenia uložené v bodoch 11 a 15 rezolúcie Bezpečnostnej rady Organizácie Spojených národov (BR OSN) č. 2140 (2014) a v bode 14 rezolúcie BR OSN č. 2216 (2015).

Dotknutá osoba môžu kedykoľvek podať výboru OSN zriadenému podľa bodu 11 a 15 rezolúcie č. 2140 (2014) žiadosť o opätovné posúdenie rozhodnutí zaradiť ju do zoznamu OSN spolu s podpornou dokumentáciou. Takúto žiadosť je potrebné zaslať na adresu:

Focal Point for De-listing Security Council Subsidiary Organs Branch Room DC2 2034 United Nations New York, N.Y. 10017 United States of America

Tel.: +1 917 367 9448

Fax: +1 212 963 1300

Email:delisting@un.org

Ďalšie informácie sa nachádzajú na adrese:https://www.un.org/securitycouncil/sanctions/delisting/delisting-requests

Rada Európskej únie v nadväznosti na rozhodnutie OSN stanovila, že osoba určená OSN by sa mala zahrnúť do zoznamu osôb a subjektov, na ktoré sa vzťahujú reštriktívne opatrenia stanovené v rozhodnutí 2014/932/SZBP, ktoré sa vykonáva vykonávacím rozhodnutím (SZBP) 2021/398, a v nariadení (EÚ) č. 1352/2014, ktoré sa vykonáva vykonávacím nariadením (EÚ) 2021/397. Dôvody zaradenia dotknutej osoby do zoznamov sa uvádzajú v príslušnom zázname v prílohe k rozhodnutiu a v prílohe I k nariadeniu.

Dotknutá osoba sa upozorňuje na možnosť podať príslušným orgánom daného členského štátu alebo štátov uvedeným na webových stránkach v prílohe II k nariadeniu (EÚ) č. 1352/2014 žiadosť o získanie povolenia použiť zmrazené finančné prostriedky na základné potreby alebo osobitné platby (pozri článok 4 nariadenia).

Dotknutá osoba môže Rade predložiť spolu s požadovanou podpornou dokumentáciou žiadosť o prehodnotenie rozhodnutia zaradiť ju na uvedené zoznamy. Každú takúto žiadosť je potrebné zaslať na túto adresu:

Rada Európskej únie Generálny sekretariát RELEX.1.C Rue de la Loi/Wetstraat 175 1048 Bruxelles/Brussel BELGIQUE/BELGIË

E-mail:sanctions@consilium.europa.eu

Dotknutá osoba sa tiež upozorňuje na možnosť napadnúť rozhodnutie Rady na Všeobecnom súde Európskej únie v súlade s podmienkami ustanovenými v článku 275 druhom odseku a v článku 263 štvrtom a šiestom odseku Zmluvy o fungovaní Európskej únie.

(1) Ú. v. EÚ L 365 19.12.2014, s. 147.

(2) Ú. v. EÚ L 77 I, 5.3.2021, s. 3.

(3) Ú. v. EÚ L 365 19.12.2014, s. 60.

(4) Ú. v. EÚ L 77 I, 5.3.2021, s. 1.
6.

VYJADRUJE POĽUTOVANIE predovšetkým nad tým, že Turecko nedosiahlo podstatný pokrok v účinnom vykonávaní automatickej výmeny informácií so všetkými členskými štátmi EÚ, a preto ešte nesplnilo všetky záväzky, ktoré prijalo na vykonávanie zásad dobrej správy v daňových záležitostiach, ako sa uvádza v správe skupiny pre kódex správania; KONŠTATUJE, že výmena informácií bola aktivovaná s 21 členskými štátmi EÚ a od roku 2022 sa má začať s piatimi členskými štátmi EÚ; VYJADRUJE POĽUTOVANIE nad tým, že neboli predložené žiadne dôkazy o tom, že by sa uskutočnila účinná výmena údajov medzi Tureckom a ktorýmkoľvek členským štátom; ZDÔRAZŇUJE, že sa nedosiahol žiadny pokrok, pokiaľ ide o výmenu informácií s jedným členským štátom; OPAKUJE, že účinná výmena informácií so všetkými členskými štátmi je podmienkou, aby Turecko splnilo kritérium 1.1 zoznamu EÚ v súlade so závermi Rady z februára 2020; VYZÝVA Turecko, aby sa do 31. mája 2021 na vysokej politickej úrovni v plnej miere zaviazalo, že vzťah automatickej výmeny informácií so šiestimi zostávajúcimi členskými štátmi účinne aktivuje do 30. júna 2021; V prípade všetkých 27 členských štátov sa informácie za finančný rok 2019 musia zaslať najneskôr do 1. septembra 2021 a informácie za finančné roky 2020 a 2021 sa musia zaslať podľa kalendára OECD pre automatickú výmenu informácií, najneskôr však do 30. septembra 2021 a 30. septembra 2022; KONŠTATUJE, že nedodržaním ktoréhokoľvek z piatich uvedených termínov by sa splnili podmienky na zaradenie Turecka do zoznamu v prílohe I v rámci kritéria 1.1; VYZÝVA skupinu, aby túto žiadosť oznámila Turecku, naďalej monitorovala pokrok, pokiaľ ide o účinnú výmenu informácií so všetkými členskými štátmi, informovala Radu o vývoji v tejto oblasti, a aby zároveň pokračovala s Tureckom v dialógu o tejto otázke; KONŠTATUJE, že Rada prijme potrebné rozhodnutie o zaradení do zoznamu v októbri 2021, a to na základe analýzy skupiny o dodržiavaní pravidiel zo strany Turecka, pričom toto rozhodnutie opätovne preskúma po uplynutí uvedenej lehoty;
C 133/7

Oznámenie určené určitým osobám, na ktoré sa vzťahujú reštriktívne opatrenia ustanovené v rozhodnutí Rady 2013/255/CFSP a v nariadení Rady (EÚ) č. 36/2012 o reštriktívnych opatreniach s ohľadom na situáciu v Sýrii

(2021/C 133/05)

Brigádny generál Mohammed BILAL (č. 14), Ali BARAKAT (č. 78), brigádny generál Jamal YUNES (č. 96), Emad Abdul Ghani SABOUNI (č. 114), Adnan Hassan MAHMOUD (č. 117), brigádny generál Abdul-Salam Fajr MAHMOUD (č. 132), generálmajor Hussam LUQA (č. 139), brigádny generál Taha TAHA (č. 140), generálmajor General Amer AL-ACHI (č. 147), Adel Anwar AL-OLABI (č. 295) a spoločnosť Damascus Cham Holding Company (č. 78), osoby a subjekt uvedený v prílohe I k rozhodnutiu Rady 2013/255/SZBP (1) a v prílohe II k nariadeniu Rady (EÚ) č. 36/2012 (2) o reštriktívnych opatreniach s ohľadom na situáciu v Sýrii, sa upozorňujú na tieto skutočnosti:

Rada má v úmysle zachovať reštriktívne opatrenia voči uvedeným osobám a subjektu so zmenenými odôvodneniami. Uvedeným osobám a subjektu sa týmto oznamuje, že môžu Rade zaslať žiadosť o predloženie navrhovaných zmenených odôvodnení ich ponechania na zozname, a to do 23. apríla 2021, na túto adresu:

Council of the European Union General Secretariat RELEX.1.C Rue de la Loi 175 1048 Bruxelles/Brussel BELGIQUE/B ELGIË

E-mail: sanctions@consilium.europa.eu

Dotknuté osoby a subjekt môžu Rade na uvedenú adresu alebo e-mailovú adresu kedykoľvek spolu s akoukoľvek podpornou dokumentáciou predložiť žiadosť o prehodnotenie rozhodnutia ponechať ich na uvedenom zozname. Takéto žiadosti sa po doručení posúdia.

(1) Ú. v. EÚ L 147, 1.6.2013, s. 14.

(2) Ú. v. EÚ L 16, 19.1.2012, s. 1.
C 133/3

Oznámenie určené osobe, na ktorú sa vzťahujú reštriktívne opatrenia ustanovené v rozhodnutí Rady (SZBP) 2016/1693, zmenenom rozhodnutím Rady (SZBP) 2021/613, a v nariadení Rady (EÚ) 2016/1686 vykonávanom vykonávacím nariadením Rady (EÚ) 2021/612, ktorým sa ukladajú dodatočné reštriktívne opatrenia voči ISIL (Dá’iš) a al-Káide a voči fyzickým a právnickým osobám, subjektom a orgánom, ktoré sú s nimi spojené

(2021/C 133/03)

Mesut SEKERCI, ktorý je uvedený na zozname v prílohe k rozhodnutiu Rady (SZBP) 2016/1693 (1), zmenenom rozhodnutím Rady (SZBP) 2021/613 (2), a v prílohe I k nariadeniu Rady (EÚ) 2016/1686 (3) vykonávanom vykonávacím nariadením Rady (EÚ) 2021/612 (4), ktorým sa ukladajú dodatočné reštriktívne opatrenia voči ISIL (Dá'iš) a al-Káide a voči fyzickým a právnickým osobám, subjektom a orgánom, ktoré sú s nimi spojené, sa upozorňuje na túto skutočnosť.

Rada Európskej únie rozhodla, že osoba uvedená v predmetných prílohách by sa mala zaradiť na zoznam osôb, skupín, podnikov a subjektov, na ktoré sa vzťahujú reštriktívne opatrenia ustanovené v rozhodnutí (SZBP) 2016/1693 a v nariadení (EÚ) 2016/1686.

Dotknutá osoba sa upozorňuje na možnosť podať žiadosť príslušným orgánom dotknutého členského štátu alebo štátov uvedeným v prílohe II k nariadeniu (EÚ) 2016/1686 s cieľom získať povolenie na použitie zmrazených finančných prostriedkov na základné potreby alebo osobitné platby v súlade s článkom 5 uvedeného nariadenia.

Dotknutá osoba môže podať žiadosť o získanie odôvodnenia Rady týkajúceho sa svojho zaradenia na uvedený zoznam. Každú takúto žiadosť je potrebné zaslať na túto adresu:

Council of the European Union General Secretariat RELEX.1.C Rue de la Loi/Wetstraat 175 1048 Bruxelles/Brussel BELGIQUE/BELGIË

E-mail:sanctions@consilium.europa.eu

Dotknutá osoba môže kedykoľvek predložiť Rade na uvedenú adresu žiadosť – so všetkými sprievodnými dokladmi – o opätovné zváženie rozhodnutia o jej zaradení na uvedený zoznam. V tejto súvislosti sa dotknutá osoba upozorňuje na pravidelnú revíziu tohto zoznamu, ktorú Rada vykonáva podľa článku 6 ods. 2 rozhodnutia (SZBP) 2016/1693 a článku 4 ods. 4 nariadenia (EÚ) 2016/1686. Aby sa Rada mohla žiadosťami zaoberať pri najbližšej revízii, mali by sa predložiť do 15. júla 2021.

Dotknutá osoba sa tiež upozorňuje na možnosť napadnúť rozhodnutie Rady na Všeobecnom súde Európskej únie v súlade s podmienkami ustanovenými v článku 275 druhom odseku a v článku 263 štvrtom a šiestom odseku Zmluvy o fungovaní Európskej únie.

(1) Ú. v. EÚ L 255, 21.9.2016, s. 25.

(2) Ú. v. EÚ L 129 I, 15.4.2021, s. 4.

(3) Ú. v. EÚ L 255, 21.9.2016, s. 1.

(4) Ú. v. EÚ L 129 I, 15.4.2021, s. 1.
7.

BERÚC DO ÚVAHY, že Únia sa aktívne zapája do komplexného dialógu v rámci Svetovej obchodnej organizácie (WTO) a iných medzinárodných fór s cieľom preskúmať, ako možno účinnými a pragmatickými prístupmi, akými sú združovanie patentov, iniciatívy v oblasti licencií a platformy na výmenu poznatkov/vakcín, najlepšie podporiť cenovo dostupný a spravodlivý prístup k liekom, diagnostike, vakcínam a liečbe pre ochorenie COVID-19 s cieľom zabezpečiť silnú, rýchlu a univerzálnu reakciu na pandémiu; BERÚC DO ÚVAHY, že Únia je pripravená rokovať aj o ďalších nástrojoch vrátane flexibilných možností stanovených v článkoch 31 a 31a Dohody o obchodných aspektoch práv duševného vlastníctva;
ZDÔRAZŇUJE, že informácie verejného sektora by mali byť verejne dostupné vždy, keď je to možné a vhodné, aby sa podporila transparentnosť a opakované použitie údajov v súlade so smernicou o otvorených údajoch ( 17 ) a všeobecným nariadením o ochrane údajov ( 18 ) , najmä s cieľom zlepšiť posúdenia vplyvu, hodnotenia a prognózy na úrovni EÚ.
C 231/3

Oznámenie ministra pre hospodárske záležitosti a politiku v oblasti zmeny klímy Holandského kráľovstva na základe článku 3 ods. 2 smernice Európskeho parlamentu a Rady 94/22/ES o podmienkach udeľovania a používania povolení na vyhľadávanie, prieskum a ťažbu uhľovodíkov

(2021/C 231/03)

Minister pre hospodárske záležitosti a politiku v oblasti zmeny klímy oznamuje, že bola prijatá žiadosť o povolenie na vyhľadávanie uhľovodíkov v segmentoch blokov P12b a Q13b a v bloku Q14 vyznačených na mape, ktorá tvorí prílohu 3 k banskému zákonu (Mijnbouwregeling).

Segment bloku P12b je ohraničený dvojicami bodov A-B, B-C a C-D a oblúkmi hlavnej kružnice medzi dvojicami bodov D-E, E-F, F-G a A-G.

Rozloha segmentu bloku P12b predstavuje 160,8 km2.

Body sa vymedzujú takto:

Bod o ’ „“ v. d. o ’ „“ s. š. A 3 50 1,125 52 29 57,155 B 3 59 55,139 52 29 57,162 C 3 59 55,158 52 19 57,143 D 3 55 45,152 52 19 57,140 E 3 55 45,150 52 20 52,142 F 3 55 45,147 52 22 37,146 G 3 50 1,134 52 25 7,465

Segment bloku Q13b je ohraničený dvojicami bodov A-B, B-C, D-E a A-I a oblúkmi hlavnej kružnice medzi dvojicami bodov E-F, F-G, G-H a H-I a čiarou vymedzenou v prílohe k banskému zákonu (Mijnbouwregeling) medzi jej priesečníkom s hlavnou kružnicou v bodoch B a C a priesečníkom s hlavnou kružnicou v bodoch D a E. Poloha oboch priesečníkov je takmer totožná s bodmi C a D.

Rozloha segmentu bloku Q13b predstavuje 321,3 km2.

Body sa vymedzujú takto:

Bod o ’ „“ v. d. o ’ „“ s. š. A 3 59 55,158 52 19 57,143 B 4 19 55,187 52 19 57,157 C (*1) 4 19 55,196 52 14 29,530 D (*1) 4 14 44,300 52 9 57,135 E 4 10 55,192 52 9 57,132 F 4 10 55,189 52 11 27,135 G 4 6 55,179 52 13 42,137 H 4 4 59,387 52 12 21,079 I 3 59 55,166 52 15 15,385

Blok Q14 je vyznačený na mape v prílohe 3 k banskému zákonu (Mijnbouwregeling) (Vestník 2014, č. 4928).

Rozloha bloku Q14 predstavuje 24,3 km2.

Poloha všetkých bodov je vyjadrená v zemepisných súradniciach vypočítaných podľa systému ETRS89.

S odkazom na smernicu uvedenú v nadpise a na článok 15 banského zákona (Mijnbouwwet) týmto minister pre hospodárske záležitosti a politiku v oblasti zmeny klímy vyzýva strany, ktoré o to majú záujem, aby predložili súťažné žiadosti o povolenie na vyhľadávanie uhľovodíkov v segmentoch blokov P12b a Q13b a v bloku Q14 holandského kontinentálneho šelfu.

Orgánom oprávneným udeľovať povolenia je minister pre hospodárske záležitosti a politiku v oblasti zmeny klímy. Kritériá, podmienky a požiadavky článku 5 ods. 1 a 2 a článku 6 ods. 2 uvedenej smernice sú stanovené v banskom zákone (Mijnbouwwet).

Žiadosti sa môžu podávať počas 13 týždňov od uverejnenia tejto výzvy v Úradnom vestníku Európskej únie na tejto adrese:

E-mail: mijnbouwvergunningen@minezk.nl

De Minister van Economische Zaken en Klimaat ter attentie van de heer J.L. Rosch, directie Energie en Omgeving Bezuidenhoutseweg 73 Postbus 20401, 2500 EK Den Haag HOLANDSKO

Žiadosti doručené po tejto lehote sa nebudú brať do úvahy.

O žiadostiach sa v zásade rozhoduje najneskôr do dvanástich mesiacov od uplynutia uvedenej lehoty.

Ďalšie informácie vám poskytne pani E. Aygün na tomto telefónnom čísle: +31 611223780.

(*1) Približná poloha.
43.

Šírila informácie o dostupných možnostiach finančnej podpory pre iniciatívy súvisiace so športovou inováciou prostredníctvom programov EÚ, ako sú Erasmus+, Life, Horizont Európa, Digitálna Európa a EU4Health; ako aj fondov politiky súdržnosti (najmä Európsky fond regionálneho rozvoja a Európsky sociálny fond plus), Európskeho poľnohospodárskeho fondu pre rozvoj vidieka a prostredníctvom iniciatív EÚ v oblasti obnovy, ako je napríklad Mechanizmus na podporu obnovy a odolnosti a REACT-EU, a zároveň uľahčovala spôsoby čerpania pre športové hnutie a iné relevantné organizácie, ako aj projekty súvisiace so športom.
36.

Vytvorili legislatívny a politický rámec, ktorý mediálnym aktérom umožní: a) speňažiť ich obsah, ako sa uvádza v záveroch Rady o ochrane slobodného a pluralitného mediálneho systému; b) preskúmať možnosti diverzifikácie zdrojov financovania, ako aj možnosti dlhodobej udržateľnosti okrem iného prostredníctvom verejno-súkromných partnerstiev,aby sa zaručila odolnosť a globálna konkurencieschopnosť spravodajského a audiovizuálneho sektora; c) v spravodajskom a audiovizuálnom sektore vyvinúť a zaviesť nové technológie, najmä technológie založené na umelej inteligencii, aby mohli zainteresované strany využívať príležitosti a výhody vyplývajúce z ich používania, a to so zreteľom na základné práva a hodnoty vrátane slobody prejavu, slobody médií, rozmanitosti európskeho obsahu a pluralizmu; d) zotaviť sa z krízy spôsobenej pandémiou COVID-19 tým, že im uľahčia prístup k verejnej finančnej podpore; e) podporovať cezhraničnú spoluprácu aktérov audiovizuálneho trhu, aby sa tento trh mohol rozširovať a mohol konkurovať na európskej aj celosvetovej úrovni produkciou a distribúciou obsahu schopného pritiahnuť medzinárodné publikum.
7.

V Dohovore Organizácie Spojených národov o právach osôb so zdravotným postihnutím z 13. decembra 2006 (ďalej len „CRPD“ – Convention on the Rights of Persons with Disabilities ), ktorého zmluvnými stranami sú EÚ, ako aj jej členské štáty, a ktorý je nástrojom v oblasti ľudských práv s explicitným rozmerom sociálneho rozvoja, sa pojem osôb so zdravotným postihnutím vymedzuje vo všeobecnosti. CRPD priniesol zmenu paradigmy v súvislosti s právnou spôsobilosťou osôb so zdravotným postihnutím tým, že potvrdil, že všetky osoby so zdravotným postihnutím by mali požívať právnu spôsobilosť na rovnakom základe ako ostatní. Vyžaduje sa v ňom, aby štáty, ktoré sú jeho zmluvnými stranami, prijali vhodné opatrenia na podporu osôb so zdravotným postihnutím pri výkone ich právnej spôsobilosti. Hoci sa CRPD zameriava na osoby so zdravotným postihnutím a neuplatňuje prístup k zdravotnému postihnutiu z „hľadiska zraniteľnosti“, ale skôr prístup založený na ľudských právach, napriek tomu by sa mal haagsky dohovor z roku 2000 vykonávať pri plnom rešpektovaní CRPD. Vykonávanie uvedených dvoch nástrojov má rovnaký cieľ, ktorým je podpora a ochrana práv osôb so zdravotným postihnutím;
Opatrenie č. 32 Vyvinúť a zabezpečiť dobrovoľný, nediskriminačný a rodovo citlivý prístup k účinnej protidrogovej liečbe založenej na dôkazoch vrátane udržiavacej liečby opioidmi sústredenej na jednotlivca, znižovania rizík a škôd, rehabilitačných služieb, sociálnej reintegrácie a podpory doliečenia vrátane komplexných služieb pre osoby s komorbiditou. Zabezpečiť dobrú koordináciu týchto služieb na úrovni ich poskytovania v súlade so zásadou sledovania prípadov, aby sa zabezpečila úplná kontinuita starostlivosti a aby tieto služby boli čo najúčinnejšie a zároveň zamerané na životné fázy, a to s osobitným dôrazom na bezdomovcov a zraniteľné osoby. Tieto opatrenia, ktoré vychádzajú z medzinárodných noriem WHO/UNODC pre liečbu porúch súvisiacich s užívaním drog, by mali riešiť aj užívanie viacerých drog, starších užívateľov drog, potreby rodín osôb užívajúcich drogy a pacientov so súbežnou drogovou závislosťou a inými fyziologickými alebo behaviorálnymi závislosťami.

6.1 Zabezpečenie dobrovoľného prístupu k službám v oblasti liečby a starostlivosti, ktoré fungujú v úzkej koordinácii a spolupráci s inými zdravotnými a sociálnymi podpornými službami.

2021 – 2025
45.

VYZÝVA ČLENSKÉ ŠTÁTY A KOMISIU, aby ďalej rozvíjali spoluprácu na dobrovoľnom základe v rámci siete príslušných orgánov pre určovanie cien a úhrad (NCAPR). Umožní sa tým výmena informácií a rozvoj konkrétnych iniciatív na podporu vnútroštátneho rozhodovania, pričom sa zohľadnia rozdielne situácie vrátane rôznych HDP v rámci EÚ, a to pri plnom rešpektovaní právomocí členských štátov. PODPORUJE synergie medzi všetkými iniciatívami, ktorých cieľom je podnietiť diskusiu o iniciatívach v oblasti transparentnosti, cenovej dostupnosti, určovania cien a úhrad vrátane regionálnych iniciatív, a to aj so zapojením ďalších partnerov (napr. WHO, OECD, EMA). ZDÔRAZŇUJE, že treba pokračovať v úsilí s cieľom stimulovať hospodársku súťaž prostredníctvom výmeny najlepších postupov, a to aj v súvislosti s využívaním generických a biologicky podobných liekov.
C 423/8

Oznámenie určené určitým osobám, na ktoré sa vzťahujú reštriktívne opatrenia ustanovené v rozhodnutí Rady 2013/255/SZBP a v nariadení Rady (EÚ) č. 36/2012 o reštriktívnych opatreniach s ohľadom na situáciu v Sýrii

(2021/C 423/06)

Dr. Jassem Mohammad ZAKARIA (č. 167), pán Abdullah Abdullah (č. 229), pán Imad Abdullah SARA (č. 259), pán Talal AL-BARAZI (alias Barazi) (č. 296), pán Malloul (alias Maloul) HUSSEIN (alias AL-HUSSEIN) (č. 309), osoby uvedené v prílohe I k rozhodnutiu Rady 2013/255/SZBP (1) a v prílohe II k nariadeniu Rady (EÚ) č. 36/2012 (2) o reštriktívnych opatreniach s ohľadom na situáciu v Sýrii, sa upozorňujú na tieto skutočnosti:

Rada má v úmysle zachovať reštriktívne opatrenia voči uvedeným osobám so zmenenými odôvodneniami. Uvedené osoby sa týmto informujú, že môžu Rade zaslať žiadosť o predloženie navrhovaných zmenených odôvodnení ich ponechania na zozname, a to do 26. októbra 2021, na túto adresu:

Council of the European Union General Secretariat RELEX.1.C Rue de la Loi/Wetstraat 175 1048 Bruxelles/Brussel BELGIQUE/BELGIË

e-mail: sanctions@consilium.europa.eu

Dotknuté osoby môžu Rade na uvedenú adresu alebo e-mailovú adresu kedykoľvek spolu s akoukoľvek podpornou dokumentáciou predložiť žiadosť o prehodnotenie rozhodnutia ponechať ich na uvedenom zozname. Takéto žiadosti sa po doručení posúdia.

(1) Ú. v. EÚ L 147, 1.6.2013, s. 14.

(2) Ú. v. EÚ L 16, 19.1.2012, s. 1.